**Tihanyi Közös Önkormányzati Hivatala**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Tihanyi Közös Önkormányzati Hivatala Balatonudvari Kirendeltségére  
  
Adóügyi ügyintéző**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Veszprém megye

**A munkakörhöz tartozó főbb tevékenységi körök:**

A helyi adókról szóló 1990. évi C. törvény és a helyi önkormányzati rendeletek alapján kivethető adókkal kapcsolatos ügyintézés, adóbevallások, adatbejelentések feldolgozása, ezekkel kapcsolatos döntések előkészítése, bejelentések, kérelmek intézése. Adókönyvelési, ügyfélszolgálati feladatok ellátása, adózók nyilvántartásának vezetése, ügyfelekkel való kapcsolattartás és közreműködés az adóügyek elektronikus intézésében. Adókötelezettségek elmulasztása esetén megfelelő szankciók alkalmazása. Kereskedelmi ügyek, szálláshelyek ügyintézése.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint a hivatal közszolgálati szabályzata az irányadó.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Középfokú képesítés, főiskola vagy A közszolgálati tisztviselők képesítési előírásairól szóló 29/2012. (III. 7.) Korm. rendelet szerinti képesítés,
* Vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* Hasonló munkakörben szerzett 1-3 év szakmai tapasztalat.
* Az ASP Adó Szakrendszer gyakorlati ismerete.

**A pályázat részeként benyújtandó iratok, igazolások:**

* Részletes szakmai önéletrajz a 87/2019. (IV.23.) Korm. rendelet 1. melléklete szerint.
* Érvényes hatósági erkölcsi bizonyítvány a Kttv. 42.§ alapján (köztisztviselők részére) vagy arra vonatkozó igazolás, hogy a pályázó a pályázata benyújtásáig az erkölcsi bizonyítványt kérelmezte.
* Iskolai végzettséget, szakképzettséget igazoló okiratok másolata.
* A pályázó nyilatkozata vagyonnyilatkozat tételi eljárás lefolytatásához.
* A pályázó nyilatkozata, amelyben hozzájárul, hogy pályázati anyagát a pályázat elbírálásában résztvevők megismerhessék, illetve abba beletekinthessenek.
* A pályázó nyilatkozata arra vonatkozóan, hogy vele szemben a Kttv. 85-87. §-a szerinti összeférhetetlenség nem áll fenn.

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** 2022. május 31.

**A pályázatok benyújtásának módja:**

* Postai úton vagy személyesen a Tihanyi Közös Önkormányzati Hivatal címére

(8237 Tihany, Kossuth u. 12 ).

* Elektronikusan: Nagy Brigitta munkaügyi ügyintézőnek: [nagy.brigitta@tihany.hu](mailto:nagy.brigitta@tihany.hu)
* Kérjük a borítékon feltüntetni a pályázati adatbázisban szereplő azonosító számot, valamint a munkakör megnevezését: Adóügyi ügyintéző.

**A pályázat elbírálásának határideje:** 2022. június 6.

**A pályázati kiírás további közzétételének helye, ideje:**

•         [www.tihany.hu](http://www.tihany.hu) [www.orvenyes.hu](http://www.orvenyes.hu) [www.aszofo.hu](http://www.aszofo.hu) [www.balatonudari.hu](http://www.balatonudari.hu) [www.balatonakali.hu](http://www.balatonakali.hu)

**A munkáltatóval kapcsolatos egyéb lényeges információ:**

Az adatkezelés időtartama: sikeres pályázó kiválasztását követő 30. nap. Ezt követően a sikertelen pályázati anyagok visszaküldésre kerülnek. A pályáztató fenntartja magának a jogot, hogy a pályázatot visszavonja, módosított új

**A munkáltatóval kapcsolatban további információt a** [**www.tihany.hu**](http://www.tihany.hu)**, ill.** [**www.balatonudvari.hu**](http://www.balatonudvari.hu) **honlapon szerezhet.**

**A KÖZIGÁLLÁS publikálási időpontja:**2022. május 12.

A pályázati kiírás közzétevője a Belügyminisztérium (BM). A pályázati kiírás a közigazgatási szerv által a BM részére megküldött adatokat tartalmazza, így annak tartalmáért a pályázatot kiíró szerv felel.